[{"text_idx": "#000000", "text": "Free delivery when you spend \u00a350 in the UK"}, {"text_idx": "#000003", "text": "Cynheswch y popty o flaen llaw i 200C / nwy 6. Rhowch y corbwmpen mewn hambwrdd rhostio gyda digon o olew olewydd i\u2019w cotio gyda phinsiad hael o halen a phupur."}, {"text_idx": "#000004", "text": "Rostiwch yng nghanol y ffwrn am 25 munud, nes bod y corbwmpen yn feddal ac yn dechrau lliwio ar yr ymylon. Rhowch ar bla\u0302t i oeri a gadwech y popty ymlaen."}, {"text_idx": "#000005", "text": "Tra bod y corbwmpen yn rhostio, gallwch daro ymlaen a\u0302 gweddill y llenwad. Cynheswch lwy fwrdd o olew olewydd mewn padell ffrio sydd a\u0302 gwaelod trwm ac ychwanegwch y nionyn, ynghyd a\u0302 phinsiad o halen. Coginiwch dros wres canolig, gan droi\u2019n rheolaidd, am 8-10 munud, nes bod y nionyn yn feddal a lled dryloyw. Ychwanegwch y sbigoglys a\u2019i goginio nes iddo wywo. Os yw\u2019n ddyfrllyd iawn, draeniwch yr hylif cyn ychwanegu\u2019r Dw\u0302r Mwg Derw a throi drwodd. Rhowch y nionyn a\u2019r sbigoglys bla\u0302t i oeri."}, {"text_idx": "#000006", "text": "Gorchuddiwch hambwrdd pobi fawr gydag ychydig o olew. Rholiwch y crwst mewn i gylch (tua 20cm ar draws) a\u2019i roi ar yr hambwrdd pobi. Rhowch y corbwmpen sydd wedi oeri ychydig yng nghanol y crwst, gan adael 2-3cm ar yr ochrau."}, {"text_idx": "#000007", "text": "Rhowch y gymysgedd sbigoglys mwg dros corbwmpen, yna nythwch y grawnwin yn y sbigoglys a\u2019r corbwmpwn. Briwsionwch y Stilton mewn darnau mawr a gwasgarwch y cnau Ffrengig a\u2019r dail teim dros y cyfan."}, {"text_idx": "#000008", "text": "I orffen y galette, codwch ymylon y crwst a\u2019u plygu dros y llenwad, gan ddefnyddio\u2019ch bysedd i wasgu a chrychu\u2019r ychydig wrth i chi fynd. Brwsiwch y menyn wedi\u2019i doddi dros y crwst agored a rhowch y galette yng nghanol y ffwrn am 20 munud, nes bod y crwst yn crisp ac yn euraidd ac mae\u2019r caws wedi ei doddi."}, {"text_idx": "#000009", "text": "Gweinwch gyda salad gwyrdd crisp neu slaw llysiau gwraidd wedi\u2019i gratio."}]